procesaur/Wiki.mk huggingface dataset:
Ристо Кузмановски

Ристо Кузмановски (, - , ) бил истакнат македонски новинар и публицист и долгогодишен дописник на „Нова Македонија“ од Белград.
1 Животопис
Кузмановски е роден на 10 април 1932 година во Охрид, каде завршил гимназија. Во Белград отишол во 1951 година каде студирал Историја на уметноста. Од 1954 година од Белград хонорарно соработувал во дневниот весник „Нова Македонија" од Скопје. Две години подоцна бил примен за постојан дописник. На ова дописничко место работел скоро четири децении до 1992 година кога се пензионирал.
Во текот на повеќегодишната новинарска работа, покрај другото, обезбедувал специјални искажувања, изјави и интервјуа од најеминентни писатели, филмски работници (режисери и артисти) композитори, сликари и други личности од земјата и странство. По налог на редакцијата на „Нова Македонија" известувал од повеќе општествено - политички и други настани во земјата. Повеќепати бил известувач од посетите на претседателот Тито во земјата и странство. Информирал од стотина посети на шефови на држави или претседатели на владите и министри за надворешни работи на Југославија. Кузмановски е еден од ретките новинари кој добил ексклузивни интервјуа од писателите Иво Андриќ и Мирослав Крлежа. Во својата новинарска активност Кузмановски пишува повеќепати, како прилози на "Нова Македонија", за најзначајните откритија од историското и уметничко минато на Охрид. Ристо Кузмановски интензивно се занимава со публицистичка работа. Досега како автор, објавил неколку публикации за родниот Охрид. Во 2004 година од печат излегува јубилејното издание “Охрид и неговите ризници“ по повод 50 годишнината од објавувањето на првата книга за Охрид, во 1954 година. Кузмановски објавил повеќе книги за Охрид и неговите ризници секогаш во издание на Општината Охрид кои денес како прирачници и литература ги користат посетителите на Охрид и новите генерации на водичите - толкувачи на историското културното и уметничкото минато на Охрид и на Охридското Езеро како ризница на прастар растителен и животински свет.
Ристо Кузмановски е наградуван неколкупати:
*Во 1976 година му е доделена Седмоноемвриската награда за прилогот на “Охридски ризници“ што беше објавен како специјален додаток во неделниот број на белградска Политика.
* Во 1989 година редекцијата "Нова Македонија" на Ристо Кузмановски му ја доделува наградата за животно дело поради активноста на своето јавување на страниците на весникот. Во периодот дедека бил дописник на Нова Македонија од Белград, објавува ексклузивни интервјуа со најзначајни личности од областа на културата и уметноста.Тогаш Кузмановски на страниците на Нова Македонија го објавува и фељтонот “Охридски ризници“.
* Во 2004 година градот Охрид на Кузмановски му доделува Признание за животно дело по повод 50 годишнината од објавувањето на неговата прва книга за историското, културното и уметничко минато на Охрид (1954 - 2004) и за афирмација и континуирана промоција на културното наследство на Охрид.
Починал во Белград по кратко боледување на 5 мај 2013 година.
Габровски Водопади

Габровски Водопади — водопади над селото Габрово, Струмица во непосредна близина на Колешинскиот и на Смоларскиот Водопад на планината Беласица.
На оддалеченост од еден километар има три помали водопади, високи од 4 до 8 метри, а нивната чиста ледено студена вода истекува меѓу дебелите и разгранети буки.
1 Слики
Дребкау

Дребкау или Дрјовк (|Drebkau) — град во округот Шпре-Ниса, во југоисточен Бранденбург, Германија. Се наоѓа 14 километри југозападно од Котбус.
1 Географија
1.1 Градско уредување
Освен централното градско подрачје кон градот Дрјовк припаѓаат и наредните населби (Вториот назив потекнува од долнолужичкосрпски јазик):
* Казел или ''(Козле)''* Домсдорф ''(Домашојце)''* Грајфенхајн ''(Малињ)''* Језерих ''(Јазорки)''* Кауше ''(Кусеј)''* Лаубст ''(Лубошч)''* Лојтен ''(Лутол)''* Схорбус ''(Скрјабошч)''* Зивиш ''(Живице)''
Дин Виндас

Дин Виндас (роден на 1 април 1969) — поранешен англиски професионален фудбалер кој играл како напаѓач. Тој настапувал во англиската Премиер лига со три различни клубови Брадфорд Сити, Мидлзборо, како и со клубот од неговиот роден град Хал Сити. На 22 ноември 2008, Виндас постигнал погодок за Хал Сити израмнувајќи на 2-2 против Портсмут. Со тоа тој станал вториот најстар играч кој постигнал гол во Премиер лигата со 39 години и 236 дена, со што е само зад Теди Шерингам кој е најстар стрелец со 40 дена и 264 дена.
Форст (Лужица)

Форст (Лужица) (|Forst (Lausitz), |Baršć) — град во Бранденбург, Германија. Се наоѓа источно од Котбус на реката Лужичка Ниса, која во исто време е германско-полската граница според линијата Одра-Ниса. Градот е административно седиште на округот Шпре-Ниса. Тој е познат по неговата градина со рози и музејот за текстил. Во Форст постои железнички мост преку Ниса, кој е дел од линијата Котбус–Жари и се користи за регионални возови и EuroCity возот помеѓу Хамбург и Краков (2011). Исто така постои и патен мост над реката северно од Форст.
1 Опис
Градот е дел од областа Лужица. Станал дел од Кралството Прусија по Виенскиот конгрес во 1815. Потоа градот бил управуван во рамките на покраината Бранденбург. По Втората светска војна станал дел од Источна Германија.
Форст искусил тешки времиња по падот на Берлинскиот ѕид и повторното обединување на Германија поради огромната невработеност. Во минатото, градот бил познат по производството на текстил, но сите текстилни фабрики се затворени во изминативе години.
2 Луѓе
* Георг Томас (1890–1946), генерал
* Бруно Кастнер (1890–1932), глумец
* Макс Зајдевиц (1892–1987), политичар
* Бригите Франк, родена Хербст (1895–1959), жена на Ханс Франк
* Ерих Нојман (1892–1948), политичар
* Вернер Хајде (1902–1964), лекар
* Георг Бозе (1921–2011), германски војник
* Гинтер Ноке (роден 1959), политичар
* Рене Ридлевич (роден 1973), фудбалер
* Рони Шолц (роден 1978), велосипедист
Прилепско муфтиство

Прилепското муфтиство е едно од тринаесетте муфтиства на Исламската верска заедница во Македонија.
Седиштето на ова муфтиство се наоѓа во градот Прилеп.
Ова муфтиство ги опфаќа реоните на градовите:
* Прилеп
* Крушево
1 Храмови
+, Општина, Населено место, Џамија, Датум
Прилеп, Прилеп, Чарши џамија, 1475 г.
Прилеп, Прилеп, Скршена џамија, XV век
Долнени, Дебреште, Долна џамија
Долнени, Дебреште, Средна џамија
Долнени, Дебреште, Средна џамија
Долнени, Дебреште, Средна џамија
Долнени, Дебреште, Баталоска џамија
Долнени, Лажани, Нова џамија
Долнени, Лажани, Стара џамија
Крушево, Саждево, Џамија
Крушево, Јакреново, Џамија
Крушево, Белушино, Џамија
Крушево), Борино, Џамија
Долнени, Житоше, Нова џамија
Долнени, Житоше, Џамија
Крушево, Норово, Џамија
Крушево, Алданци, Џамија
Крушево, Пресил, Џамија
Прилеп, Канатларци, Џамија
Долнени, Десово, Џамија
Долнени, Црнилиште, Горна џамија
Долнени, Црнилиште, Долна џамија
Долнени, Пешталево, Нова џамија
Долнени, Пешталево, Стара џамија
Долнени, Локвени, Нова џамија
Долнени, Гостиражни, Нова џамија
Јуриј Трофимов

Јуриј Викторович Трофимов (|Юрий Викторович Трофимов; р. ) — руски професионален друмски велосипедист, кој вози за континенталната екипа .
Во 2015 година завршил десетти на Џиро д’Италија. Во јуни го освоил националното друмско првенство.
1 Достигнувања
1.1 планински велосипедизам
;2002
: 2. Светско првенство во планински велосипедизам под 19 години
: 3. Европско првенство во планински велосипедизам под 19 години
;2005
: 1. Светско првенство во планински велосипедизам под 23 години
: 1. Државно првенство во планински велосипедизам
: 3. Европско првенство во планински велосипедизам под 23 години
1.2 друмски велосипедизам
;2015
: 3. Национално друмско првенство под 23 години
: 3. Тур ди Финистер
;2006
: 1. Париз-Троа
: 5. Тур ди Финистер
;2007
: 1. Ла Ру Туранжел
: 1. Париз-Троа
: 1. Етапа 1 Три дена де Воклис
: 3. Национално друмско првенство
;2008
: 1. Краен пласман Етоал де Бесеже
::1. Етапа 3
: 8. Гран при Увертир ла Марселеза
: 12. Краен пласман Критериум ду Дофине Либере
::1. Етапа 5
;2009
: 1. Етапа 2 Вуелта ал Паис Васко
: 2. Национално друмско првенство
: 3. Гран при Увертир ла Марселеза
: 3. Краен пласман Етоал де Бесеже
: 9. Краен пласман Париз-Ница
;2013
: 6. Гран Премио Индустрија е Комерчо ди Прато
;2014
: 1. Етапа 4 Критериум ду Дофине
: 5. ГП Мигел Индураин
: 8. Краен пласман Трка околу Баскија
;2015
: 1. Национално друмско првенство
: 5. Меѓународен друмски велосипедски предизвик
: 10. Краен пласман Џиро д’Италија
;2017
: 1. Краен пласман Пет прстени на Москва
::1. Етапа 1
1.3 Распоред на резултатите на големите трки
Голема трка, 2008, 2009, 2010, 2011, 2012, 2013, 2014, 2015, 2016
Џиро, —, —, 28, —, —, 13, —, 10, —
Тур, СО, 47, —, 30, 51, 51, 14, —, —
Вуелта, —, —, —, 124, —, —, 72, —, 35
СО = се откажал; — = не учествувал
Аденоидни вегетации – тегоби

Аденоидите и крајниците се лимфни јазли кои дејствуваат како филтри против бактерии. Тие се розови ситни израстоци во задниот дел на носот над крајниците. Кога аденоидите се инфицираат можат да отечат и да го отежнат дишењето.
1 Причинители
Основната причина за хронични тегоби со аденоидите има структурална природа: аденоидите растат толку големи што ги затнуваат патиштата во носот. Инфекција или раздразнетост предизвикана од алергии може да предизвика проблеми-отекување на аденоидите.
2 Лекување
Тегобите со аденоиди тешко се дијагностицираат бидејќи симптомите можат да укажат на цела група болести и дури и по преглед е тешко да се каже дали причината се зголемените аденоиди.
2.1 Конвенционална медицина
Педијатарот ја пишува историјата на болеста, проблемите и го упатува пациентот кај специјалист оториноларинголог или кај алерголог да ја процени ситуацијата. Се прават алерголошки испитувања а можно е и снимање за утврдување на големината и обликот на аденоидите.
Ако причината се алергии, се даваат алергиски инјекции, а ако не, најчесто се применува хируршки зафат за отстранување. Операцијата најчесто е кај потешки случаи при апнеја но може да има и потешки последици-хроничен притисок на срцето и крвните садови и откажување на срцето.
2.2 Алтернативно лекување
* со лековити билки
За ехенацејата се верува дека помага во отстранувањето на инфекцијата и со мека коленка се намалува отокот но треба да има советување со медицинар кој добро се разбира од билки;
2.3 Хомеопатија
Бидејќи тегобите при аденоидните вегетации предизвикуваат други тегоби, треба советување со лекар хомеопат заради лековите кои треба да се дадат на пациентот. Хомеопатот го следи напредокот на пациентот и во случај да нема подобрување, ја сменува терапијата;
2.4 Остеопатија
При ова се користи третман на вратот кој го дренира лимфниот систем;
2.5 Лекување дома
Претходните лекови можат да ги ублажат некои од симптомите но не и тегобата.
* за деца со алергии, намалувањето или отстранувањето на надразнувачките материи од околината ја олеснува состојбата и тие се чувствуваат попријатно, а и електростатичкиот филтер за воздух би помогнал, со тоа што би го намалил количеството на прав или мувла во куќата;
* навлажнувачот може да му помогне на дете кое страда од конгестија со тоа што спречува усната слуз да стане премногу густа. За ова би помогнало навлажнувач со регулатор на влажност и би се обезбедило вистинското количество на воздух.
* деконгестив добиен без лекарски рецепт може привремено да ја ублажи затнатоста.
* пилешката супа исто така може да ги отвори затнатите патишта во носот.
Енрико Батаљин

Енрико Батаљин (|Enrico Battaglin; р. ) — италијански професионален друмски велосипедист, кој вози за UCI World Tour екипата .
1 Кариера
Потпишал со Колнаго на 17 години поради неговиот ран успех и талент, но поминал четири години во младите рангови пред да биде повикан во главната екипа. Постигнал поголем успех по приклучувањето во професионалните редови со победата на трката Копа Сабатини.
Во 2013 година, Баталјин ја освоил четвртата етапа на Џиро д’Италија. Го освоил спринтот во водечката група пред сонародниците Фабио Фелине и Џовани Висконти. Бил именуван во почетниот состав за Вуелта а Еспања 2016.
2 Достигнувања
;2009
: 1. Џиро Вали Аретине
: 3. Трофео Чита ди Сан Вендемијано
: 3. Џиро дел Медио Брента
;2010
: 1. Краен пласман Џиро деле Реџони
::1. Етапа 1
: 1. ГП Сан Џузепе
: 1. ГП Каподарко
: 2. ГП Палио дел Речото
: 3. Трофео Чита ди Сан Вендемијано
;2011
: 1. Трофео Зсшди
: 1. ГП Сан Џузепе
: 1. Копа Сабатини
: 1. ГП Ецио дел Росо
: 2. Џиро дел Медио Брента
: 2. ГП Каподарко
: 3. Џиро дел Белведере ди Вила ди Кордињано
: 3. Џиро дела Ромања
;2012
: 1. Етапа 1b (ТТТ) Џиро ди Паданија
: 3. Гран Премио ди Лугано
;2013
: 1. Етапа 4 Џиро д’Италија
: 3. Трофео Матеоти
: 8. Џиро ди Тоскана
;2014
: 1. Етапа 14 Џиро д’Италија
;2015
: 4. Класик Волта Лимбург
: 5. Трофео Матеоти
;2016
: 9. Голема океанска друмска трка „Кедел Еванс“
;2017
: 8. Јапонски куп
;2018
: 1. Етапа 5 Џиро д’Италија
: 9. Голема океанска друмска трка „Кедел Еванс“
2.1 Распоред на резултатите на големите трки
Голема трка, 2012, 2013, 2014, 2015, 2016, 2017, 2018
Џиро, 74, СО, 52, СО, 42, 64, 34
Тур, —, —, —, —, —, —, —
Вуелта, —, —, —, —, СО, —, —
СО = се откажал; — = не учествувал
Шпремберг

Шпремберг (|Spremberg, |Grodk) — град во округот Шпре-Ниса, во Бранденбург, Германија. Градот бил првпат споменат во 1301. Самиот град има околу 9.000 жители, но со околните села и окрузи бројката достигнува до 25.000 жители.
Шпремберг се наоѓа околу 20 километри јужно од Котбус и 25 километри северно од Хојерсверда, на остров и на двата брега на реката Шпре. Помеѓу 1871 и 1918, градот бил географски центар на Германското Царство; денес се наоѓа на 25 километри од германско-полската граница.
Градот своевремено бил географски центар на Германското Царство (1871-1919).
Тианшан

Тианшан — планински систем кој се наоѓа во Средна Азија со највисокиот врв, „Џенгиш Чокусу“ (''Врв на Победата'', 7.439 м).
Името на венецот е кинеско и значи „небесни планини“. Месни имиња на друи јазици се: |Хан Тәңірі, |Теңир-Тоо, |Тэнгэр уул и |تەڭرى تاغ (''Тенгри Таг'').
1 Убавините на Тианшан
Круничките на цвеќе љубичица во сите бои – бела, жолта, сина, темновиолетова – му паднале во очи на англискиот авантурист Чарлс Хауард Бери, кога јавајќи низ шумата наишол на падините на планината Тианшан во јуни 1913 г., запишувајќи: „Цвеќињата растат толку збиени едно до друго „а при секој чекор газевме по некој цвет“. Додал дека никогаш не видел толку богат растителен свет – изгледало дека таму растат сите видови што можат да се видат во англиските градини.
Издигнувајќи се над сивата пустина, до снежните врвови и гребените покриени со мраз, се протегаат планините на Средна Азија, долги 2.900 км.
1.1 Експедиција
Првиот Европеец кој во 1856 година ги истражил бил Русинот Петар Семјонов, а во експедицијата ги придружувале Козаци. Од Алма Ата се качиле на Исик-ќол, небесно-сино „жешко езеро“, што така се нарекува затоа што никогаш не замрзнува. Тоа е најголемото планински езеро во светото, четирипати поголемо од поширокото подрачје на Лондон.
1.2 Преминот Санташ
Се зборува дека Тимур, монголскиот водич од XIV век барал секој од неговите луѓе да земе камен од брегот на езерото и при поминувањето на планината да го стави својот камен кај преминот Санташ. Така преминот го добил името „премин на преброени камења“. На враќање секој војник земал по еден камен од купот и според бројот на камењата што останале Тимур знаел колку луѓе загинале во нападот на Кинезите. Семјонов го преминал Санташ за да ги види највисоките врвови на Тианшан – Врвот на победата (7.439 м) и Врвот Хантегри Фенг (6.995 м), на кинеската граница.
2 Животински и растителен свет
На планините расте диво овошје, рози и див кромид. Напролет површините изобилуваат со лалиња. Меѓу нив е и реткиот вид Грејгово лале, чии цветови се долги 75 мм. Козорозите ги брстат грмушките во близина на снежната покривка, а ретките снежни леопарди ги обликуваат шумите низ кои скитаат волци, диви свињи и мечки.
3 Наводи
*''The Contemporary Atlas of China''. 1988. London: Marshall Editions Ltd. Reprint 1989. Sydney: Collins Publishers Australia.
*''The Times Comprehensive Atlas of the World''. Eleventh Edition. 2003. Times Books Group Ltd. London.
4 Користена литература
Издавачка куќа: „МА-ТИСК“, Марибор, 2008 г.
Гијом Мисо

Гијом Мисо (|Guillaume Musso, ) — француски писател.
1 Кариера
Роден е во 1974 година во францускиот град Антиб. Уште како дете читал многу книги и бил сигурен дека еден ден ќе пишува романи.
Кога го завршил средното образование во Франција, Гијом на 19 години заминува во САД. Престојувал неколку месеци во Њујорк, каде живеел со други странци, заработувајќи така што продавал сладолед. Во Франција се вратил, со многу идеи за пишување на книги. Читателите во неговите книги можат да го забележат влијанието на неговиот престој во Соединетите Американски Држави, поради дејствијата што се одвиваат токму таму.
Неговата прва објавена книга е „Skidamarink“ (2001), трилер кој започнува со кражба на Мона Лиза од Лувр. По тешката сообраќајна несреќа која ја имал, започнува да се интересира за искуствата на луѓето кои биле близу смртта и по тој повод ја пишува својата следна книга „А потоа“ (2004), за човек кој се враќа од мртвите. Книгата е продадена во милиони примероци во Франција, а преведена е на 23 јазици.
Во 2009. година, Гијом Мисо беше втор најпродаван автор во Франција, а во 2011. беше трет автор по број на продавани книги од 2008, веднаш по Стефани Мајер и Харлан Кобен. Досега неговите книги се преведени на 34 јазици и продадени се во 11 милиони примероци ширум светот.
2 Романи
#Skidamarink (2001)
#А потоа... (2004)
#Спаси ме (2005)
#Дали ме чекаш? (2006)
#Затоа што те љубам (2007)
#Врати ми се (2008)
#Што би правел јас без тебе (2009)
#Девојката од хартија (2010)
#Ангелски повик (2011)
#Седум години подоцна (2012)
#Ако не постои утре (2013)
#Централ Парк (2014)
#Во еден момент (2015)
#Девојката од Бруклин (2016)
#Апартман во Париз (2017)
#Девојката и ноќта (2018)
#Тајниот живот на писателите (2019)
#Животот е роман (2020)
#Непознатата од Сена (2021)
Candies

Од 1973 до 1978 година, Candies е познат како познатиот јапонски бенд.
Во 1977 година, и покрај силна популарност, Candies одеднаш објави своето пензионирање.
Во Јапонија, на финалниот концерт беше голема вест.
На финалниот концерт беше презентирана на телевизија.
Оваа публика рејтинг беше 32%.
1 Дискографија (Синглови)
Lead vocal : Sue (1,2,3,4) Ran (5,6,7,8,9,10,11,12,13,14,15,17,18) Miki (16)
Наслов Година
1, 1973
2, 1974
3, 1974
4, 1974
5, 1975
6, 1975
7, 1975
8, 1975
9, 1976
10, 1976
11, 1976
12, 1976
13, 1977
14, 1977
15, 1977
16, 1977
17, 1978
18, 1978
Јахја Алави Фард

Јахја Алави Фард (|Yehya Elewî Ferd) — роден на 1973 година во Бојнорд Иран. Тој е курдски поет, новинар и писател на детска литература.
Јахја Алави Фард се преселил во Ком во 1993 година. Неговата прва книга со збирка на поезија „Времињата се интересни“ е објавена во 2005 година. Тој има добиено награди во Иран, вклучително шестата книга на сезони, националниот фестивал во Бахар (на универзитетите) и петтиот фестивал на детски печат.
Зајачка уста

1 Вродени цепки на усните и непцето
Цепките на усните и непцето се најчести вродени аномалии на лицето и се среќаваат на 600 или 1000 живородени деца. Нивниот број расте, бидејќи успешно се лекуваат, па еден број наследно се репродуцира ( 20-30%). Според најновите сознанија во ембрионалниот развиток на лицето постојат повеќе ектодермални бразди, кои го делат мездермот, т.е меѓу овие бразди постојат различно големи маси на мезодерм, кои различно растат и навлегуваат во браздите и ги затвораат, образувајќи притоа примарен септум на носот, пролабиум и премаксила. Вродените цепки на усните и непцето се класифицираат според различни критериуми. Современата класификација сите цепки пред foramen ifcisivum ги вика цепки на примарното непце, а зад него – цевки на секундарното непце. Цепките на усните можат да бидат со најразлицна форма и големина, од т.н coloboma па до комбинирана цепка на примарното и секундарното непце. Вакви цепки се среќаваат на лицето и носот.
2 Дијагноза
Дијагнозата се поставува со помош на клиничката слика и карактеристичниот изгледа на усните и непцето. Лекувањето е оперативно.
Матео Ферари

Матео Ферари (роден на 5 декември 1979 година) — италијански фудбалер, кој во моментов игра за Монтреал Импакт во МЛС.
1 Ран живот
Матео Ферари е син на италијански нафтен инженер и мајка која потекнува од Гвинеја. Неговиот татко работел во разни земји низ Африка поради неговата вокација. Неговиот татко умрел во 1993 година, кога Матео имал 14 години.
2 Кариера
Ферари ја започнал својата кариера во екипата на СПАЛ во 1995, но една година подоцна се преселил во младинскиот тим на Интер. Во периодот од 1997 до 2000 година тој бил позајмуван на три различни клубови:Џенова, Лече и Бари. Токму за време на својата позајмица во Бари, тој го направил своето деби во Серија А, играјќи го целиот натпревар против Фјорентина во кој неговиот тим загубил со 1-0. Тој се вратил во Интер во летото 2000 година, каде одиграл една сезона, по што бил продаден на Парма во една голема размена на играчи помеѓу двата клуба. Матео бил редовен во почетниот тим на ''млекарите'' во сите три сезони кој ги одиграл во клубот, запишувајќи 81 првенствен натпревар во кој постигнал и три гола. Во сезоната 2000-01 Ферари освоил победнички медал за триумфот во Купот на Италија. Добрите игри му носат и повик во националниот дрес, а во јули 2004 Ферари и се приклучил на Рома за сума од 7.25 милиони евра. Играјќи во дресот на Рома, Ферари освоил уште два наслови воиталијанскиот куп како и титула во суперкупот, но неуспеал да дојде до скудетото. Во сезоната 2005-06 Ферари бил позајмен на една сезона во англискиот Премиер лигаш Евертон. Откако неговиот договор со Рома истекол, тој се вратил во екипата на Џенова за која веќе настапувал претходно, а по една сезона со нив Ферари вторпат ја напушта Италија и се преселил во турскиот Бешикташ. Во сезоната 2010-11 кога заработил тешка повреда, Бешикташ решил да го отпушти Ферари и тој станал слободен играч во август 2011.
На 1 март 2012, канадскиот клуб Монтреал Импакт објавиле дека го комплетирале трансферот на Ферари.
3 Титули
3.1 Парма
* Coppa Italia (1) : 2001-02
3.2 Рома
* Coppa Italia (2) : 2006-07, 2007-08
* Суперкуп на Италија (1) : 2007
3.3 Бешикташ
* Турски куп (1) : 2010-11
Дошница (рибник)

Рибникот Дошница се наоѓа во општина Демир Капија, на 5 км. оддалеченост од автопатот Скопје-Гевгелија. Рибникот има околу 2000 квадратни метри земјиште и на располагање има 100 тони риба за консумирање годишно. Со постоење од 60 години, рибникот Дошница има долга традиција на одгледување калифорниска и речна пастрмка и за првпат свеж лосос од видот ''Coho Salmon''. Во ова мрестилиште се произведува по 500 000 мали рипчиња од калифорниска и речна пастрмка во еден турнус.
1 Калифорниска пастрмка
Калифорниска пастрмка (|Oncorhynchus mykiss), со величини за консумирање од 250-400 грама. Калифорниската пастрмка претпочита ладна, чиста и висококвалитетна вода. Рибникот е изграден на реката Дошница, која има висококвалитетна вода, каква што бара овој специфичен тип на пастрмка. Калифорниската пастрмка има дамки во различни бои и затоа на (|rainbow trout - виножитна пастрмка). Оваа риба има висококвалитетно месо, што е важен податок за нутриционистите и за сите оние кои водат грижа за своето здравје. Калифорниската пастрмка обично се продава свежа, во вообичаената величина за консумирање.
2 Речна пастрмка
Речна пастрмка (|Salmo trutta fario) живее во многу чисти води, богати со кислород. Карактеристична е по нејзината златеникаво-кафеава и црна боја, како и по црвените дамки по целото тело. Освен за консумирање овој вид на риба се користи и за спортски риболов.
Афикс

Афикс — морфема која се додава на зборот или коренот на зборот за да се создаде нова лексична единица. Морфемите се делат на две групи: формообразувачки (инфлекција) и зборообразувачки (деривација). Според начин на сврзување на морфемите со зборовите, афиксите може да се поделат и на сврзани и слободни афикси.
1 Поделба на афиксите според местоположбата
Афиксите може да се поделат на голем број категории, во зависност од нивната местоположба во однос на коренот на зборот. Најчесто користени афикси се наставките и претставките. Инфиксите и циркумфиксите не се често застапени во европските јазици, а останатите се ретко застапени меѓу светските јазици.
+ Поделба на афиксите, афикс, пример, шема, опис
претставка, поголемо, претставказбор, Оваа морфема се користи пред зборот/ коренот
наставка, јадење, збор-наставка, Оваа морфема се користи после зборот/ коренот
полунаставка, анг. cat-like, збор-полунаставка, Оваа морфема се користи после зборот, но за разлика од наставката, полунаставката има слава врска со коренот на зборот, т.е. е послободна
инфикс, борн. Minne⟨flippin'⟩sota, ко⟨инфикс⟩рен, Оваа морфема се користи во рамките на коренот на зборот, односно коренот се дели на два дела и меѓу нив се става инфиксот. Оваа морфема е често користена во борнејско-филипинските јазици.
циркумфикс, рас⟩копа⟨н, циркумфикс⟩збор⟨циркумфикс, Еден дел се појавува на почетокот од коренот, а другиот дел од морфемата се појавува на крајот од зборот.
меѓуфикс, брзин-о-метар, корен<sub>a</sub>-меѓуфикс-корен<sub>б</sub>, Со оваа морфема се поврзуваат два збора/ корена во една зборовна целина.
дуплификс, шарам~барам, корен~дуплификс, Со оваа морфема се удвојува дел од коренот на зборот
трансфикс, мал.: k⟨i⟩t⟨e⟩b „тој напиша“(спореди со коренот ''ktb'' „пишува“), к⟨трансфикс⟩ор⟨трансфикс⟩ен, Попречен афикс кој се појавува во коренот.
симулфикс, анг. mouse → mice, корен\симулфикс, Се менува дел од коренот на зборот.
супрафикс, анг. produce (именка)produce (глагол), корен\супрафикс, Се менуваат суперсегменталните одлики на коренот, односно се различен изговор се добиваат два различни збора.
дисфикс, алаб.: tipli "раскина"(коренот е ''tipasli'' "кине"), ко⟩дисфикс⟨н, Се отстранува дел од коренот.
2 Лексични афикси
Лексичните афикси, или познати како семантички афикси, се сврзани елементи (морфеми) кои се појавуваат како афикси, но функционираат како вклучени именки во рамките на глаголите или како елементи на сложени именки. Лексичните афикси не стојат како слободни, тие секогаш се припоени со друг збор. Таквите афикси се многу ретки и може да се сретнат во вакашките, салишките и чимакауанските јазици. Во прилог следуваат пример од саничкиот јазик:
лексичка наставка, именка
-o,, -aʔ, "лице", , ełtálṉew̱, ʔəɬtelŋəxʷ, "лице"
-nát, -net, "ден", sȼićel, skʷičəl, "ден"
-sen, -sən, "стапало", sxene,, sx̣ənəʔ, "стапало"
-áwtw̱, -ew̕txʷ, "зграда, куќа", , á,leṉ, ʔeʔləŋ, "куќа"
3 Поврзано
* Аглутинација
* Морфема
* Клитика
* Зборообразување
* Формообразување
Безвременски јазик

Безвременски јазик е поим во лингвистиката со кој се опфаќаат јазиците кои немаат граматичка категорија време. Овие јазици имаат време во семантичка смисла, но не користат морфолошки средства за да го означат истото. Временските јазици, како што е македонскиот на пример, користат помошни глаголи и наставки за да искажат минато или сегашно време, но безвременските јазици користат прилози и временски фрази за да искажат време. Примери за безвременски јазици се кинескиот, мјанмарскиот, дирбалскиот, а според некои анализи такви јазици се и гренландскиот и гваранскиот јазик.
1 Кинески јазик
Кинескиот јазик користи прилози и временски фрази за искажување на времето. Исто така јазикот користи и зборови за модалност и начин. Како пример е земена следнава реченица:
:明天我去北京。
:Míng tiān wǒ qù běi jīng.
:''Утре јас оди Пекинг''::Утре јас ќе одам во Пекинг.
2 Користена литература
:::
3 Поврзано
* Граматичко време
* Глаголи
Бург (амт)

Бург или Бург (Шпревалд) (|Burg (Spreewald)) е општинска заедница во округот Шпре-Ниса, во Бранденбург, Германија. Седиштето на општинската заедница е во Бург (Шпревалд).
Општинската заедница Бург (Шпревалд) се состои од следниве општини:
# Бризен
# Бург
# Дисен-Штризов
# Гуров
# Шмогров-Феров
# Вербен
Кукар

Кукар (|Kukar) — некогашно мало село во Хрватска кое се наоѓа отприлика 3 км од градот Врлика под планината Динара. Селото е дел од општината Врлика, во Сплитско-далматинската жупанија.
1 Историја
Историјата на селото е поврзана со историјата на градот и општина Врлика. Селото е наречено по хрватското племе Кукари (еднина Кукар), кое имаше привилегија да го одбере хрватскиот крал (заедно со 11 други привилегирани хрватски племиња).
2 Демографија
Селото е населено со православни Срби и католички Хрвати. Од 1995, неколку селани претежно стари пензионери, Срби и Хрвати, се вратија во Кукар.
3 Познати од Кукар
* Милан Бабиќ — претседател на Република Српска Краина
Црква „Св. Никола“ - Горна Ѓоновица

Свети Никола — главна селска црква во гостиварското село Горна Ѓоновица, Македонија.
1 Местоположба
Црквата се наоѓа северно од селото, пред самиот влез во селото, на десната страна од патот. Околу црквата се наоѓаат селските гробишта.
2 Историја
Јован Трифуноски има запишано дека црквата била подигната кон крајот на век, додека на натпис на самата црква се споменуваат годините 1908/1910 година.
Во 2010 година, црквата била целосно обновена и реновирана.
2.1 Кражби
Во 2013 година била мета на грабежи.
3 Галерија
4 Поврзано
* Гостиварско архијерејско намесништво
* Гостиварска парохија
* Горна Ѓоновица
Ал Капоне

Алфонс Габриел „Ал“ Капоне ( - ) бил најпознатиот американски криминалец од добата на „сувиот закон“ во САД. Тој бил водачот на Чикашката мафија, која оперирала во 20-тите години од минатиот век во Чикаго и се занимавала со незаконска трговија со алкохол, проституција и изнудување рекет.
Капоне е роден во Бруклин, сиромашна населба во Њујорк, како дете на италијански доселеници со неаполитанско потекло. Од училиште бил избркан на 13 годишна возраст, по што се вклучил во локалните криминални банди. Кога наполнил 20 години се преселил во Чикаго, каде заработувал шверцувајќи алкохол и покрај таквата забрана со закон. Покрај ова, поткупувал владини лица и се занимавал со организирана проституција.
И покрај овие нелегални активности, Капоне станал видна јавна личност. Донирал парични средства во многубројни хуманитарни организации, со што го добил прекарот „современиот Робин Худ“. Неговиот јавен углед бил нарушен со аферата „Масакрот на Св. Валентин“ (1929), кога настанала вооружена престрелка помеѓу членови на неговиот клан и на фамилијата на ирецот Багз Моран. Во таа пресметка биле убиени седум членови на непријателската банда.
Во 1931 г. Капоне бил обвинет за даночна евазија и бил испратен во федералниот затвор, но бил ослободен во 1939. Затворската казна ја издржувал во тогаш новоотворениот казнено-поправен дом Алкатраз. По ослободувањето, Капоне имал тешки физички и ментални нарушувања, кои дополнително се влошиле поради болеста невросифилис (кила на мозочното ткиво) која била во поодминат стадиум. Починал на 25 јануари 1947, како последица на застој во срцевата работа, откако претходно претрпел мозочен удар.
1 Ал Капоне како тема во популарната култура
* „Ал Капоне“ - песна на српската рок-група „Рибља чорба“ (''Riblja Čorba'').
Чоколадни Ридови

Чоколадни Ридови — ридови на островот Бохол на Филипините што изгледаат како да се вештачки направени, како да не се дело на природата, туку резултат на некој неверојатен човечки потфат. Стотина конусовидни и куполести планини стојат една зад друга, како стогови сено на полињата. Ридовите се покриени со груба трева, а во суштина периодот од февруари до мај, стануваат толку изгорени од сонцето што доиваат боја на чоколадо, според која и го добиле своето име. Потоа доаѓаат изобилните тропски дождови што ја обновуваат тревата и на целата област му даваат блескава зелена боја.
0.1 Островот Бохол значаен во историјата на Филипините
Бохол е еден од островите од архипелагот Висаја што се наоѓаат во центарот на Филипините. Овој остров, голем колку Мајорка, зазема посебно место во историјата на Филипини, бидејќи таму во 1565 година е склучен првиот официјален договор меѓу жителите на островот и кралството на Шпанија. Тамошниот поглавар Дату Сикатуна склучил договор за пријателство со Мигел Лопес де Легаспи, претставник на Филип II од Шпанија, во чија чест земјата го добила името Филипини. Тие двајца го запечатиле договорот, така што се напиле вино измешано со крв, која од нивните исечени дланки капеле во чашата. Оттогаш, овој договор е познат како „договор во крв“.
0.2 Местоположба
За денешните Филипинци, Бохоло е првенствено област во која се наоѓаат Чоколадните Ридови. Дури 1.268 брекчиња со правилен облик и релативно стрмни планини, стојат збиени едно во друго на висорамнината во центарот на Бохол и се извишуваат до 100 м во височина.
1 Народно предание
Не може со сигурност да се каже кога се создале овие варовнички ридови, но можно е тие да се последица на влијанието на дождовите во текот на милион години.
Чоколадните Ридови се необични, бидејќи тука нема водни подземни системи, какви што обично постојат во другите варовнички области.
Народното предание на жителите на Бохол, дава поинакво објаснување за создавањето на Чоколадните Ридови. Според една легенда, ридовите се резултат на битка меѓу два лути џина, кои со денови фрлале камења еден на друг, но без никаков резултат. Изморени од борбата тие се смириле и заминале од островот како најдобри пријатели оставајќи ги камењата таму каде што паднале.
Втората, трагична приказна раскажува дека џинот Арго бил силно вљубен во смртничката Алоја, па решил да ја грабне. Но таа го одбила потоа се разболела и умрела, а Чоколадните Ридови се солзите на џинот кој бил скршен од тага.
2 Поврзано
* Бохол
* Географија на Филипините
3 Наводи
Chocolate Hills
* Грегор Медвед „МА-ТИСК“ , Марибор, 2008, Лавинија Стојановска, прев. Лазо Глигороски
Антонио Ди Натале

Антонио Ди Натале (роден на 13 октомври 1977 година) — италијански поранешен фудбалер, напаѓач.
Познат по својот прекар ''Тото''.
1 Технички одлики
Како разноврсен напаѓач со смртоносно око за гол, Ди Натале може да игра било каде во нападот, како осамен напаѓач или по крилните позиции во формација со тројца напаѓачи. Тој е познат по неговите дриблинг вештини и неговата способност да реализира голови и да создава шанси.
2 Кариера
Својата кариера ја започнал во Емполи, а своето деби за првиот тим го направил во натпревар од Серија Б во сезоната 1996-97. Следувале две сезони кој ги поминал на заем во екипите на Иперцола, Варезе и Вијареџо, по што се вратил во Емполи во летото 1999 година. Во сезоната 1999-2000 се афирмирал во клубот играјќи во 25 првенствени натпревари и постигнал 6 гола. Во сезоната 2001-02 со 16 постигнати гола му помогнал на Емполи да избори промоција во Серија А. Во својата прва сезона во највисоката лига на италијанскиот фудбал оформил партнерствo во нападот со Томазо Роки и Лука Саудати и се истакнал со 13 постигнати голови.
Пред почетокот на сезоната 2004-2005, Ди Натале потпишал за Удинезе. Во следните 10 години тој станал капитен и икона на клубот со преку 400 натпревари и скоро 300 голови. Ди Натале бил најдобар стрелец во Серија А две сезони едноподруго во 2009-10 и 2010-11. Во 2010 година ја добил наградата за Италијански фудбалер на годината.
Културен шок

Културен шок е лична дезориентација на едно лице кога доживува непознат начин на живот што се должи на имиграцијата или посета на нова земја, или на преод во социјалната средина, или исто така може да се должи едноставно на искусување на поинаков живот.
Збигњев Боњек

Збигњев „Зиби“ Казимјеж Боњек (|Zbigniew "Zibi" Kazimierz Boniek; роден на 3 март 1956 година во Бидгошч) — поранешен полски фудбалер и тренер.
1 Играчка кариера
Боњек најпрво играл за Завиша Бидгошч, а подоцна и во Виѓев Лоѓ. Тој се преселил во италијанскиот фудбалски гигант Јувентус во 1982 година. Со Јувентус тој го освоил Купот на победниците на куповите, Европскиот Супер куп во 1984 година (каде ги постигнал двата погодоци) и Европскиот куп во 1985 година. По завршувањето на својата професионална кариера со екипата на Рома во 1988 година тој имал успешна бизнис кариера.
Боњек ја претставувал Полска во 80 репрезентативни натпревари и постигнал 24 голови. Тој освоил бронзен медал (трето место), како дел од полскиот тим на Светското првенство 1982 година.
Како играч, Боњек бил познат по неговото експлозивно темпо и забрзување. Тој бил еден од најдобрите дриблери од своето време и исто така прикажувал врвна техника. Претседателот на Јувентус Џани Ањели му го дал прекарот ''Bello di notte'' ("Убавината во текот на ноќта"), алудирајќи на неговите настапи на натпреварите кој се играле во вечерните часови. Боњек бил именуван од страна на Пеле како еден од 125-те најголеми живи фудбалери и од страна на ФИФА како еден од 100-те најдобри играчи досега. На 12 октомври 2009 година, тој ја добил наградата ''Златна копачка на кариера''.
2 Тренерска кариера
Боњек, исто така, работел и како тренер во Италија, водејќи ги екипите на Лече во 1990-1991 Бари во 1991-1992 Самбенедетесе во 1992-1993 и Авелино во 1994-1996.
Подоцна, Боњек бил заменик-претседател на Полската фудбалска асоцијација, а во јули 2002 година тој ја прифатил номинацијата за функцијата главен тренер на полската репрезентација. Тој поднел оставка во декември 2002 година, по само пет натпревари (2 победи, 1 нерешена, 2 порази, вклучувајќи го и дебаклот дома со 0-1 против Латвија во квалификациите за Европското првенство).
3 Администратор
Според извештаите во Полска, Боњек бил фаворит да стане нов министер за спорт во неговата земја, но тој ги негирал овие тврдења и изјави велејќи дека тој немал намера за преземање на оваа функција.
На 26 октомври 2012 година тој станал претседател на Полската фудбалска асоцијација.
4 Титули
4.1 Виџев
*Екстракласа: 1981, 1982
4.2 Јувентус
*Серија А : 1984
*Куп на Италија : 1983
*Европски Куп : 1995–96
*Суперкуп на Европа : 1996
*Интерконтинентален Куп : 1996
4.3 Рома
*Куп на Италија: 1986
Штефан Шварц

Ханс-Јирген Штефан Шварц (роден на 18 април 1969) — поранешен шведски фудбалер со германско потекло, играч од средниот ред. Тој играл за голем број на клубови во топ-дивизиите на Европа. Во моментов е асистент тренер во екипата на Хелсинборг.
1 Кариера
Шварц ја започнaл својата кариера во Малме, а играл и во англиската Премиер лига за Арсенал и Сандерленд, во германската Бундеслига за Баер Леверкузен, италијанската Серија А за Фјорентина, шпанската Ла Лига за Валенсија и во Португалија за Бенфика.
Тој има 69 настапи за репрезентацијата на Шведска, и постигнал 6 гола.
Гарт Брукс

Гарт Брукс (роден на ) — американски пејач на кантри-музика. Музичката кариера ја започнал во 1989 година со издавањето на неговиот прв студиски албум. Иако е кантри изведувач, Брукс останал запаметен како музичар кој вметнувал рок елементи во своите композиции, со тоа доближувајќи ја кантри-музиката до поширока публика.
Според наодите на американската музичка индустрија, Брукс е третиот најпродаван музичар на сите времиња во САД, веднаш позади Битлс и Елвис Пресли. Официјалната статистика вели дека од 1991 година до ден денес, плочите на Брукс се продале во повеќе од 69 милиони оригинални примероци во неговата родна земја, правејќи го најпродаваниот музичар во изминатите 20 години.
Кариерата ја прекинал во 2001 година поради семејни проблеми, но во 2009 повторно и се вратил на музиката. Двапати бил награден со Греми, од вкупно 14 номинации. Во 2012 година бил примен во Куќата на славните кантри-музичари.
Симнички манастир

Симнички манастир — историски македонски православен манастирски комплекс сместен на еден километар северозападно од гостиварското село Симница. Денес останати се само рушевини, кои на археолошката карта на Македонија се означени како археолошко наоѓалиште под името Манастир.
1 Историја
За првичните податоци за овој манастир нема многу податоци. Според она што се знае, манастирот бил доста богат. Имал шума на падините на планината Буковиќ, ниви по долината на Симничка Река, додека големите манастирски кошници со пчели се наоѓале во самото село Симница и Орќуше. За бројната стока се грижеле самите монаси.
Главниот манастирски собир се одржувал секоја година на 1 септември по стариот календар. Тогаш доаѓале многу луѓе од реоните на Горен Полог, Мавровско Поле, Горна Река и Кичевијата. Самите манастирски поворки биле долги и по илјада метри. Околу манастирот се наоѓале и неколку помали капели. Во XVIII или XIX век во тогашното македонско селото Симница, најпрво се населиле три албански семејства од Матија (Албанија) и со помош на други дојденци од Албанија ја нападнале Симница и големиот манастир. Тогаш сите калуѓери, освен еден, кој бил надвор од манастирот, биле убиени, игуменот на манастирот запален, а манастирот разорен.
Манастирот останал разрушен околу 200 години. Повремено на тоа место имало еден камен, на кој се молеле болни луѓе и неротки. Во периодот 1935 и 1936 година по силната иницијатива на вруточкиот свештеник Аркадиј Попоски, манастирот бил изграден повторно и во големи димензии. За време на копањето на темели биле пронајдени два крста (сребрен и железен), темели, огниште, парсар од полилеј, човечки коски и еден гроб од игумен. Новиот манастир веднаш почнал со организирање на новиот годишен собор. По возобновувањето, тој имал еден монах, послуга, шума и малку стока.
Напредувањето на манастирот било прекинато за време на Втората светска војна, поточно во 1943 година. Тогаш балистите на чело со Џемо Хаса, влегле во манастирот, кога калуѓерот и послугата биле заклани, а самата манастирска црква разрушена до темел. Целата стока била разграбана. Истото се случило и со градежниот материјал. Денес се познаваат само делови од манастирските ѕидови, а земјиштето околу манастирот е претворено во земјоделско земјиште од страна на месното население.
Во почетокот на последните десет години од XX век постоела иницијативa за возобновување на манастирот од страна на МААК.
2 Поврзано
* „Св. Симеон Столпник“ — манастирската црква
* Манастир — црква и некропола од средниот век
* Симница
Компилациски албум

Компилациски албум е музичко издание кое содржи песни снимени во различен временски период. Поставените нумери можат да бидат од еден или повеќе изведувачи. Обично на албумите од овој тип се наоѓаат песни од ист музички жанр, или пак песни кои имаат слична композициска структура и текстуална тематика (на пример божиќни песни).
Албумите со најголеми хитови, музичките кутии и изданијата во чест на некој голем музичар се само дел од многуте варијанти на компилациските албуми.
Бигорексија

Нарушувања во исхраната кај жените и нивното штетно влијание на здравјето, се доста познати и често дискутирани теми. Но, во последно време , не ретко се слуша и за состојбата наречена бигорексија, или мускулна дисморфија
1 Бигорексија
Бигорексијата денес погодува илјадници мажи кои се стремат кон совршен изглед на мускулите и никогаш не се задоволни од нивната големина. Поминуваат долги часови во вежбална сè до последниот сет вежби со надеж дека тоа ќе му овозможи да ја зголемат мускулната маса. Без разлика колку и да ја зголемат мускулната маса, тие имаат нарушена слика за својот изглед. И се “гледаат” како премногу слаби и со недоволно количество мускулна маса. Мошне често , кај овие личности се појавува опсесија кон бежбањето и конзумирањето високобелковинска храна. Доколку пропуштат тренинг , кај нив се појавува честа нервоза. Вежбањето и конзумирањето редовно на високобелковинска храна, станува нивна главна преокупација во животот.
Честопати, личноста со вакво нарушување тренира и за време на нарушено здравје или некој вид повреда, односно при забрана од лекар да се применува напорна физичка активност. Некои донесуваат и одлука да користата анаболични стероиди, сметајќи дека тоа би помогнало значително и брзо да ја зголемат мускулната тежина. Оваа преокупација може негативно да се одрази на љубовната врска на личноста, како и на нејзините пријателски односи, па дури и на работните односи. Да и се помогне на личноста која страда од бигорексија не е едноставно. Третманот бара многу советување и посебен пристап со кој ќе му помогне на лицето да го промени својот став и нереалната претстава за својот изглед.
Автобуска станица - Битола

Автобуска станица - Битола — автобуска станица во Битола, Македонија. Се наоѓа во близина на Широк сокак и Ат-Пазар. Од Автобуската станица Битола, доаѓаат и поаѓаат автобусите за Скопје, Велес, Прилеп, Ресен, Охрид, Струга, Демир Хисар, Кичево, Гостивар, Тетово, Неготино, Валандово, Струмица, Штип, Кочани, Гевгелија, Радовиш, Дреново, Росоман и Градско. Исто така има и автобуси кои сообраќаат од и до битолските села во Селската автобуска во Битола. Автобускиот превоз го врши Транскоп, Битола.
Во склоп на битолската автобуска станица, сообраќаат и меѓународни линии за: Софија, Благоевград, Ќустендил, Виена, Љубљана, Цеље, Марибор, Белград, Ниш, Лесковац, Врање и Јагодина.
Спротивно од Автобуската станица, се наоѓа и Железничката станица - Битола.
Белокрстен свиркач

Белокрстен свиркач или кривоклуна пескарка — мала птица од семејството на мочварките, родот на пескарките, која се размножува во тундрите на северен Сибир. Таа е типична птица преселница која зимува во Африка, но и во југоисточна Азија и Австралија. Се среќава и во Македонија.
1 Опис
Белокрстниот свиркач е мала птица, само малку поголема од обичниот свиркач со должина од 19.5 до 21 см, но разликата е што има подолг, надолу свиен клун, подолг врат и нозе и бел задник. Возрасните единки во сезоната на парење имаат матно темносиви горни пердуви и цигла црвени долни делови. Во зима се светлосиви одозгора и бели одоздола и имаат јасна бела линија кај окото. Младенчињата имаат сив и кафен грб, бел стомак и розовикави гради.
2 Поведение
Мажјакот за време на додворувањето изведува воздушни акробации. Женката снесува 3-4 јајца на земја во тундрата и тајгата, претежно во Сибир. Многу е тешко да се каже каков е успехот од размножувањето зашто гнездата на птиците се распрскани во бескрајниот простор, а нивното место зависи од времето.
Од сите крајбрежни птици, белокрстниот свиркач има најкуса сезона на парење. По размножувањето, птиците се селат далеку на југот од Африка, Австралија и Индија, понекогаш патувајќи и по 15.000 км.
Овие птици формираат големи јата кога се селат мешајќи се и со други птици, особено со обичниот свиркач. На своето патување поминуваат низ Европа.
3 Исхрана
Овие птици најмногу се хранат со леминг (мали глодачи), но при преселбата тие обично пасат во мочуриштата крај бреговите и јадат разни инсекти.
4 Статус
Пребројувањето на птиците во јужна Африка каде најголемиот број зимува, покажува дека во периодот од 1975 до 2009 година нивниот број опаднал за 40%. Сличен тренд е забележан и во Австралија, и можеби ова е поврзано со ефектот на глобалното затоплување на местата каде тие се размножуваат.
Договорот за заштита на африканско-евроазиските миграторни птици се однесува и на овој вид.
5 Наводи
* Hayman, Marchant and Prater, ''Shorebirds'' ISBN 0-395-37903-2
* Mullarney, Svensson, Zetterstrom and Grant, ''Collins Bird Guide'' ISBN 0-00-219728-6
*Thomas, Gavin H.; Wills, Matthew A. & Székely, Tamás (2004): A supertree approach to shorebird phylogeny. ''BMC Evol. Biol.'' 4: 28. PMID 15329156
* de Villiers, M S(ed). 2009. "Birds and Environmental Change: building an early warning system in South Africa". SANBI, Pretoria. ISBN 978-0-620-45305-9
Бел свиркач

Бел свиркач или трипрста пескарка — мала крајбрежна птица од семејството на мочварките, родот на пескарките. Го има и во Македонија.
1 Распространетост
Живее и се размножува во арктичките предели. Птица преселница е – на долги релации, зимувајќи во јужниот дел на Јужна Америка, јужна Европа, Африка и Австралија. Зимно време формира големи јата.
2 Опис
Белиот свиркач е мала птица, со должина 18-21 см, и тежина од 40 до 100 грама, а забележлив е заради неговите светли пердуви. Горната страна е светлосива или сива, а долната страна е бела. Има црни рабови на крилјата. Исто така, имаат црн клун и нозе, со три прста, задните пети недостасуваат. Во лет, имаат сребрено-сива боја. Летно време горниот дел добива шарена кафеава боја, која се протега низ главата и на градниот кош. Младенчињата се пошарени, црно-бели и имаат повеќе контраст од возрасните.
3 Поведение
Белите свиркачи се размножуваат на север, во арктичките делови на светот. Сите се селат и летаат од 3 до 10.000 км за презимување. Стигаат доцна во март, а заминуваат рано, при крајот на август.
Се огласуваат со кротки звуци како ''плит, тик, тивик''.
3.1 Размножување
Гнездата ги прават во крајбрежните тундри на 5 °C во јули, на посуви каменести делови од 60 до 800 мнв. Белиот свиркач агресивно ја брани својата територија. Овие птици може да бидат моногамни или полиандрични (една женка и два мажјака). Несат 3-4 јајца маслинаво зелени со кафени шарки. Се случува да имаат и по две гнезда. Крај гнездото се хранат со инсекти и растенија.
3.2 Исхрана
Белиот свиркач се храни со безрбетници, ракчиња и црвчиња кои се кријат во горниот дел од песокот на брегот. Брановите им помагаат полесно да дојдат до својот плен исфрлувајќи ги на површина.
За овие птици важи Договорот за заштита на африканско-евроазиските миграторни водни птици.
4 Галерија